KENSINGTON TEMPLE Hengen armoitukset: Aabraham
COLIN DYE: JUMALAN OMILLA ON HENGELLISIÄ LAHJOJA
AABRAHAM
1. Moos. 20:1. Tarkastelemme tapausta Aabrahamin elämässä.
Aabraham rukoilee Abimelekin parantumisen puolesta.
Kyllä, luemme Vanhaa testamenttia ja puhumme Pyhästä Hengestä -
ja hengellisistä lahjoista.
Siitä asti kun Pyhä Henki on ollut maan päällä eli luomisesta, -
kun Jumalan Henki liikkui, Hän ei ole poistunut eikä lakannut toimimasta.
Hän on toiminut Jumalan omien kautta. Tänään tutkimme Aabrahamia.
1. Moos. 20:1―7 (33/38-käännös).
"Ja Aabraham siirtyi sieltä Etelämaahan -
ja asettui Kaadeksen ja Suurin välimaille; -
ja hän asui jonkun aikaa Gerarissa.
Ja Aabraham sanoi vaimostansa Saarasta: 'Hän on minun sisareni'.
Niin Abimelek, Gerarin kuningas, lähetti noutamaan Saaran luoksensa.
Mutta Jumala tuli Abimelekin tykö yöllä unessa ja sanoi hänelle: 'Katso, -
sinun on kuoltava sen vaimon tähden, jonka olet ottanut, -
sillä hän on toisen miehen aviovaimo'.
Mutta Abimelek ei ollut ryhtynyt häneen, ja hän sanoi: -
'Herra, surmaatko syyttömänkin? Eikö hän itse sanonut minulle: -
Hän on minun sisareni? Ja samoin tämäkin sanoi: Hän on minun veljeni.
Olen tehnyt tämän vilpittömin sydämin ja viattomin käsin.'
Ja Jumala sanoi hänelle unessa: -
'Niin, minä tiedän, että sinä teit sen vilpittömin sydämin.
Sentähden minä estinkin sinut tekemästä syntiä minua vastaan -
enkä sallinut sinun kajota häneen.
Niin anna nyt miehelle hänen vaimonsa takaisin, -
sillä hän on profeetta, ja hän on rukoileva sinun puolestasi, -
että saisit elää. Mutta jollet anna häntä takaisin, niin tiedä, -
että olet kuolemalla kuoleva, sinä ja kaikki sinun omaisesi.'"
Jae 17: "Mutta Aabraham rukoili Jumalaa, -
ja Jumala paransi Abimelekin ja hänen vaimonsa -
ja hänen orjattarensa, niin että he synnyttivät lapsia."
Erittäin lahjakkaita ihmisiä. Oletko tavannut sellaisia?
Heitä on historiassa paljon. Mozart.
Mozart oppi soittamaan pianoa 3-vuotiaana.
6-vuotiaana hän oli laatinut kolme sävellystä ja esiintyi julkisesti.
Ajatellaan erittäin älykkäitä ja lahjakkaita ihmisiä.
Einstein. Stephen Hawking. Heather Cameron-Hayes.
Kuka hän on? Ettekö katso The Voicea?
Hän pääsi semifinaaleihin. 17-vuotias opiskelija. Älykkyysosamäärä 163.
Korkeampi kuin Stephen Hawkingilla.
Hän teki Mensa-testejä 10-vuotiaana. Osallistuu Mensa-tapahtumiin.
Julkaissut kaksi artikkelia Mensan lehdessä.
Yksi käsitteli musiikkia, toinen neuroproteeseja.
Ja ylsi The Voicen semifinaaleihin. Lahjakkaita ihmisiä.
Entä nuori Lydia, 12-vuotias.
Sanotaan, että hän on Einsteinia älykkäämpi.
Isä kertoo, että hän alkoi puhua kuuden kuukauden iässä.
Hyllyssäni on kirja, joka käsittelee elämää lahjakkaiden kanssa.
Heitä on ympärilläni paljon. Heitä ei ole aina helppo johtaa.
Mutta eteenpäin. Erittäin lahjakkaita ja älykkäitä ihmisiä.
Voi ajatella älyllistä älykkyyttä.
Tunneälykkyyttä.
Jotkut paikkaavat älyllisen älykkyyden tunneälykkyydellä.
Jos joltain puuttuu tunneälyä, hän sanoo aina jotain väärin -
ja aiheuttaa aina paljon vahinkoa, vaikka olisi älykäs.
Älyllinen älykkyys. Tunneäly. Entä sitten hengellinen älykkyys?
Mitä se on? Se on Jumalan lahja, joka toimii sinussa, -
kun Hengessä pystyy johonkin, mikä ylittää luonnolliset kyvyt.
Siitä puhumme tänään. Jumalan omat ovat hengellisesti lahjakkaita.
Aabraham oli ilmestyksen mies.
Uskollisten isä.
Epäilemättä toiminnan mies ja suuri profeetta-esirukoilija.
Tutkimme tänään Aabrahamin henkilöhahmoa.
Saatat kysyä: "Miksi Vanha testamentti? Mieluummin 1. Kor."
Tutkin sitä myöhemmin. Vanha testamentti on Uuden perustus.
Kaikki nämä lahjat toimivat ihmisten elämässä sielläkin ajoittain.
Minusta se on rohkaisevaa.
Vanha testamentti, Uusi testamentti.
Yksi ja sama Jumala. Yksi tarkoitus. Yksi ohjelma.
Vanhan testamentin pyhät. Uskosta pelastettuja, kuten mekin.
Lähellä Jumalaa, osa lähempänä kuin me koskaan. Siltä tuntuu.
Jumala tekee heidän kauttaan tavattoman suuria asioita.
Kun näkee elämäkerrallisesti, miten tämä toimii heidän elämässään, -
se on minusta tosi rohkaisevaa.
On myös hyvä nähdä Pyhä Henki Vanhassa testamentissa.
Voi toki väittää, ettei Pyhä Henki tullut vielä täydellisesti ilmi, -
ennen kuin vasta helluntaipäivänä. Totta. Hän on vuodattanut Henkensä -
päällemme näinä lopunaikoina. Mutta Pyhä Henki on aina ollut läsnä -
alusta asti.
"Alussa loi Jumala taivaan ja maan. Ja maa oli autio ja tyhjä, -
ja pimeys oli syvyyden päällä, ja Jumalan Henki..."
...Nigerian murteella... "liikkui vetten päällä."
Hän ei ole ikinä poistunut. Pyhä Henki oli läsnä luomisessa.
Innoitti profeettoja. Varusti Jumalan omia.
Uskon, että voimme löytää Vanhasta testamentista kaikki hengelliset lahjat,
jotka 1. Kor. kirjeessä mainitaan, paitsi kielet ja tulkitseminen.
Vaikkakin jotkut näkevät niistä jälkiä Vanhassa testamentissa.
1. Kor. 12:7―11 kertoo näistä lahjoista (engl.)
Se alkaa sanomalla: "Hengen annetaan ilmetä kaikille". Pidän siitä.
Hengen annetaan ilmetä meistä jokaiselle, -
jotta voimme olla siunaus muille. Ihmeellistä. Paavali luettelee ne.
1. Kor. 12:ssa luetellaan viisauden sanat, -
tiedon sanat, usko, terveeksitekemisen lahjat, -
lahja tehdä ihmeitä, profetoiminen, henkien erottaminen.
Ne kaikki löydämme Vanhasta testamentista.
Eri kielet ja niiden tulkitseminen saattavat olla uutta liittoa varten.
Jumala antoi uuden lahjan Pyhän Hengen uudelle aikakaudelle.
Niinpä me tulemme Aabrahamiin. Hän on ilmestyksen mies.
Jokainen mies tai nainen, joka on täynnä Henkeä -
ja jonka elämää Pyhä Henki saa ohjata, on ilmestyksen vastaanottaja, -
ja hän osaa toimia ilmestyksessä.
Uskon, että ilmestys on avain, joka avaa oven yliluonnolliseen.
Jeesus teki vain sen, mitä Hän näki Isänsä tekevän.
Hän ei toiminut omasta aloitteestaan. Hän reagoi siihen, mitä Jumala näytti.
Jos osaamme erottaa Isän tahdon, Isän mielen, Pyhän Hengen kautta, -
voimme toimia niin kuin Jeesus toimi.
Aabrahamin ilmoituksen alkamisesta on selonteko 1. Moos. 12:ssa.
Samoin myös Ap. t. 7:ssä Stefanus antaa siitä selonteon.
1. Moos. 12:1: -
"Ja Herra sanoi Abramille: 'Lähde maastasi, -
suvustasi ja isäsi kodista -
siihen maahan, jonka minä sinulle osoitan. Niin minä teen sinusta -
suuren kansan, siunaan sinut ja teen sinun nimesi suureksi, -
ja sinä olet tuleva siunaukseksi. Ja minä siunaan niitä, -
jotka sinua siunaavat, ja kiroan ne, jotka sinua kiroavat'"...
Abimelek olikin pulassa.
"'...ja sinussa tulevat siunatuiksi kaikki sukukunnat maan päällä.'"
Mikä ilmestys! Ihmeellinen ilmestys.
Stefanus todisti sanhedrinin edessä Ap. t. 7:ssä. Hän aloitti näin: -
"Kirkkauden Jumala ilmestyi meidän isällemme Aabrahamille -
hänen ollessaan Mesopotamiassa..." Ihmeellinen todistus.
Hiljattain sain viettää kokonaisen päivän Louvressa Pariisissa.
Näin siellä Aabrahamin ajan esineistöä -
ajalta 800 vuotta ennen Kristusta ja sitä vanhempiakin.
Ne kertoivat Babylonian ja Mesopotamian historiasta.
Louvre on niitä täynnä. Samoin British Museum.
Epäjumalia, joita siellä palveltiin. Taivaita, aurinkoa, kuuta, tähtiä.
Tässä on Aabraham, pakanoiden jumalien palvoja, -
kuten kaikki muutkin hänen ympärillään. Palveli luotua, ei Luojaa.
Ja sitten Jumala, joka loi auringon, kuun, tähdet ja taivaat, puhui hänelle.
Ihmeellistä on, että Aabraham otti vastaan ilmestyksen. Toiminnan mies.
1. Moos. 12:4: "Niin Abram lähti, -
niinkuin Herra oli hänelle puhunut".
Ihmeellistä! Hän kantoi mukanaan ilmestystä.
Ottaakseen vastaan ilmestyksen ja toimiakseen sen mukaan -
Aabrahamin piti olla uskon mies.
Koska hän on uskon mies, hän on uskollisten isä.
1. Moos. 15:6. Tämä oli hieman ennen Abimelekin tapaamista.
Tässä on upea perustavaa laatua oleva toteamus.
Se on Raamatun perusopetus, miten ollaan sujut Jumalan kanssa.
Miten pelastumme. 1. Moos. 15:6: -
"Ja Abram uskoi Herraan, -
ja Herra luki sen hänelle vanhurskaudeksi."
Mieti sitä. Se on klassinen toteamus vanhurskauttamisesta uskosta -
ja yksin uskosta. Kun uskot, Jumala lukee sinut vanhurskaaksi.
Hän pystyi siihen oikeudenmukaisesti, koska Jeesus kantoi syntisi -
ja Hänen vanhurskaudestaan tulee sinun vanhurskautesi.
Ristillä Jeesus otti syntimme, jotta saisimme Hänen vanhurskautensa.
Jo ajat sitten Vanhassa testamentissa, ennen kuin Jeesus tuli, -
Jumala pelasti Aabrahamin luotolla. Luotto maksettaisiin ristillä.
Jumala sanoi: "Koska uskot minuun, olet sujut kanssani.
Ja sen ansiosta voit aloittaa uskollisuuden vaelluksen."
Pelastava usko täytyy ilmetä päivä päivältä kestävässä uskossa.
Paavali sanoo, että hän on uskovan prototyyppi. Aabraham, isämme, -
kaikkien uskovien isä.
Mikä hieno edistysaskel Raamatun ilmestyksessä!
Niin Aabraham vaelsi edelleen uskossa. Hän uskoi loppuun asti.
Matkalla oli kompurointeja.
Ismaelin syntymä. Iisak. Ja lopulta hän valmistautui uhraamaan -
ainoan poikansa uskossa tietäen, että Jumala hallitsee, mitä ikinä tapahtuu.
Jumala tietysti esti häntä. "Nyt tiedän, että uskot minua. Että teet tahtoni.
Kaikki on sinun. Olet ystäväni." Hieno kertomus Aabrahamista.
Tämä kertoo meille, ystävät, että jos haluaa toimia hengellisissä lahjoissa, -
asiat pitää olla kunnossa Jumalan suuntaan. Kyse ei ole vain kyvyistä.
Se alkaa siitä, että suhde Jumalan kanssa on kunnossa.
Kyse on suhteesta.
Voimme nähdä, että kaikkien Jumalan antamien hengellisten lahjojen -
tarkoitus lienee aina vahvistaa Jumala-suhdettamme.
Aabraham on ilmestyksen mies, uskollisten isä -
ja myös toiminnan mies.
Pidän siitä. Room. 4:20 sanoo: -
"Jumalan lupausta hän ei epäuskossa epäillyt, -
vaan vahvistui uskossa, antaen kunnian Jumalalle, ja oli täysin varma-
siitä, että minkä Jumala on luvannut, sen hän voi myös täyttää."
Toiminnan mies. Mistä siinä oli kyse?
Jumala auttoi Aabrahamia uskonkypsyyteen.
Jumala ilmestyi, kun hän oli 75 vuotta. Kun Aabraham oli 99, Iisak oli syntyvä.
Hänen kupeidensa hedelmä. Hänen ja Saaran.
Tuli aika, jolloin tuo usko piti muuttaa teoiksi.
Mies, joka kuuli Jumalaa vuosia sitten Harranissa, -
ryhtyi toimeen uskossa ja seurasi Jumalaa.
Koko ajan Aabraham muuttaa uskoaan teoiksi.
Aika ajoin hän teki vääriä tekoja, mutta hän pyrkii aina eteenpäin.
Toiminnan ja uskon mies. Jumalan Hengessä vaeltamisessa -
mitään ei tapahdu ilman tekoja.
Ei voi vain sanoa uskovansa. Täytyy ryhtyä toimeen.
Ryhtyä toimeen ja puhua kielillä. Rukoilla sairasten puolesta.
Ryhtyä toimeen ja jakaa, mitä Jumala on antanut. Ja totella Pyhää Henkeä.
Se ei ikinä ole helppoa.
On paljon kysymyksiä ja epäilyjä. Voi helposti vetäytyä.
Mutta pitää ryhtyä toimeen.
Näemme myös, että Aabraham on profeetta-esirukoilija.
Hän on profeetta.
Emme kuule Aabrahamin profetioita.
Toki koko hänen elämänsä on profetia.
Hän kantaa profeetallista ilmestystä.
Hän on profeetallisen ilmestyksen täyttymys.
Hän kylvää tulevaisuuden profeetallisen ilmestyksen siemenet.
Hän on profeetta. Erittäin merkittävä kutsumus.
Tässä sarjassa palaamme yhä uudelleen siihen, -
että ilmestys, profetia ja profeetallinen voitelu -
on Hengen täyttämän elämän ydintä.
Se on suurimpia syitä, miksi Jumala antaa Pyhän Hengen.
Näemme sen ajan mittaan.
Hän on siis profeetta, koska hän kantaa profeetallista ilmestystä.
Huomaa myös, ettei hän ole täydellinen. Huomasitko sen?
Huomasitko? Vanhan testamentin lukemisessa kivaa on se, -
että täällä se on kaikkine puutteineen.
Älkää kertoko kenellekään. Tämä on salaisuuteni.
Luen Vanhaa testamenttia. "Oijoi! Hän mokasi! Kiitos Jeesus."
Saan rohkaisua. Aabraham ei ole täydellinen. Onko selvä?
Hän on vajavainen ihminen. Niin olet sinä. Niin olen minä.
Olemme vajavaisia ihmisiä. Sitä kutsutaan meissä asuvaksi synniksi.
Toki me käsittelemme sitä ja menemme eteenpäin, -
mutta emme vaadi täydellisyyttä, ennen kuin Jumala voi käyttää meitä.
Aabraham oli vajavainen ihminen. Se kertoo, että Hengen lahjoilla -
ei ole tekemistä kykyjemme kanssa. Ne ovat lahjoja.
Hengelliset lahjat eivät ole merkki siitä, miten hengellinen sinä olet.
Hengelliset lahjat ovat merkki siitä, miten hyvä Jumala on.
Hengen hedelmät, joita kasvatamme, ovat todellakin hengellisyyttämme.
Jumala tahtoo, että vaellamme Hengessä, antaudumme Hänelle -
ja annamme hedelmän, kypsyyden, hengellisyyden, kehittyä, -
luonteen muovautua. Sen rinnalla älä odota, että koet ansaitsevasi sen -
tai olevasi täydellinen, ennen kuin Jumala käyttää sinua.
Et koskaan, koskaan, koskaan, asetu käyttöön, jos ajattelet sen mukaan, -
mitä ansaitset. Sinä et ikinä ole kyllin ansiokas.
Jos Hän voi käyttää minua, Hän voi käyttää ketä tahansa. Kiitos Jeesus.
Hän ei ole täydellinen, mutta hän on astia käyttöä varten. Tämä rohkaisee.
Saatat ajatella: "Ei minua ole kutsuttu lähtemään isäni kodista -
ja menemään vieraaseen maahan, ottamaan koko maailman haltuuni."
Niinkö? Eivätkö lupaukset koske sinua? Sitten et tiedä mistään mitään.
Me perimme kaikki Aabrahamin siunaukset!
Olemme mukana lupauksessa. Siksi Aabraham on isämme.
Olemme osa Jumalan liittolupauksen toteutumista. Jos olet liiton lapsi -
ja vaellat uskossa ja uskollisuudessa, voit olla varma, että Pyhä Henki -
tulee ilmi elämäsi kautta toteuttaakseen Jumalan tarkoitukset -
sinussa ja ympärilläsi olevissa. Se on varma.
Ei täydellinen, vaan käyttöön tarkoitettu astia. Mutta hän on myös -
suuri esirukoilija.
Esirukoilija.
Kun osaa virrata ilmestyksessä, esirukoileminen on automaattista.
Kaikki esirukous, aito esirukous, alkaa ilmestyksestä.
Odotat, että Jumala antaa ymmärrystä tahdostaan.
Kun se on selvillä, rukoilet Hänen tahtonsa mukaan.
Useasti, ehkäpä liian useasti, kristityt ovat laiskoja rukoilemisessaan.
He sanovat: "Jos se on tahtosi, anna minulle miljoona euroa."
"Jos se on tahtosi, anna minulle Rolls Royce." Miten niin "tahtosi"?
Mikset lue Sanaani ja selvitä, mikä on tahtoni, kysyy Jumala.
Usein tulemme Jumalan eteen parhaiden aikomusten kera.
Emme ymmärrä, mitä Jumala oikein tekee.
Antaudumme ja sanomme: "Hmm... jos tämä on tahtosi, se tapahtukoon."
Antautumisen rukous. Mutta usein meidän tulisi pystyä erottamaan, -
mikä on Jumalan tahto, ja sitten rukoilla sen mukaisesti.
Ei ylimielisesti vaan profeetallisesti.
Se on profeetallisen ilmestyksen ja esirukouksen yhteys.
Pelastan teidät monelta harmilta. Usein kun Jumala antaa sanan, -
Hän ei pyydä sinua lavertelemaan siitä. Jos Jumala kertoo salaisuuden, -
älä lavertele siitä kaikille. Jos kertoisit jotain parhaalle ystävällesi -
ja hän kertoisi sen kaikille ja kirjoit- taisi seurakunnan lehteen, ihmettelisit.
Kysy ensin Jumalalta, ennen kuin kerrot muille.
Usein Jumala antaa sanan, jota ei pidä laverrella kaikille, -
mutta se auttaa sinua rukoilemaan.
1. Moos. 18:ssa on tärkeä tähän liittyvä raamatunkohta.
1. Moos. 18:17.
Tässä Jumala on tuomitsemaisillaan Sodoman.
Jumalan kärsivällisyys on loppu.
Kyse on vakavasta, laajamittaisesta tuomiosta, -
joka on tulossa Sodoman ja Gomorran kaupunkien ylle.
Jumala sanoo: "Salaisinko tämän asian Aabrahamilta, mitä olen tekevä?
Miten voisin salata sen?"
Mitä Hän sanoo?
Aam. 3:7 sanoo, ettei Herra tee mitään -
ilmoittamatta sitä palvelijoilleen profeetoille.
Profeetallisessa ilmestyksessä kyse on läheisyydestä.
Yhteydestä Jumalaan. Että Jumala kertoo, mitä Hänen sydämellään on.
Ja sinä kerrot, mitä sinun sydämelläsi on. Kun Jumala kertoi, -
että Hän on tuomitseva Sodoman, Aabraham sanoi: "Voi ei!
Jumala, hukuttaisitko vanhurskaan yhdessä jumalattoman kanssa?
Jos siellä olisi 50 vanhurskasta, ethän toki hukuttaisi heitä?" - En.
Aivan kuin Aabraham Lähi-idän tapaan -
tinkisi torilla.
"Hmm... Tingitään vähän. Tekisitkö sen, jos heitä olisi 45?" - En.
40, 30, 20, 10? - En. Seis.
Hän tinki kymmeneen.
Jumala sanoi: "Jos löydän kymmenen vanhurskasta, en hävitä kaupunkia."
Siihen Aabraham lopetti.
Raja oli tullut vastaan.
Jumala ei antaisi hänen jatkaa.
Jumala kuljetti Lootin ja tämän perheen pois sieltä, -
ennen kuin Hän hävitti sen. Niin vanhurskas Hän on.
Hengessä vaeltaminen ja esirukoileminen eivät ole mahtiase, -
jolla voit manipuloida Jumalaa tekemään, mitä haluat.
On olemassa raja. Minkä vallan annat minulle, Herra? Mikä on tahtosi?
Siksi hengellisten lahjojen virtaaminen elämääsi -
on melko varmasti ainakin useimmissa tapauksissa -
suoraan kytköksissä kykyysi kuulla Jumalalta.
Ja niin Aabraham alkaa rukoilla.
Huomaa vielä eräs hyvä näkökohta.
Kun tulet Sodoman ja Gomorran kaltaisiin kaupunkeihin -
ja olet kuullut sen pahan maineen: yhteiskunnallista riistoa, -
seksuaalista moraalittomuutta, -
sanoisimme: "Jumala, liiskaa heidät!"
Valitamme ja tuomitsemme, kun pitäisi sääliä ja rukoilla.
Niin Jumala haluaa meidän lähestyvän aikakautemme ongelmia.
Kun näemme asioita. "Jumala, tuomion täytyy olla aivan yllämme."
Mene polvillesi, itke ja rukoile rakkaudellisesti.
Siitä virtaa sellainen Jumalan Hengen voitelu, että aivan ihmettelet.
Löydämme nyt ensimmäisen esimerkin profeetasta -
ja yhteyden profetian, esirukouksen ja paranemisen välillä.
On ihmeellistä nähdä, miten Jumala sanoo: "Aabraham on profeetta.
Hän rukoilee puolestasi, niin sinä paranet."
Ilmestyksen ja paranemisen välillä on yhteys.
Parantumiskokouksissa Jumala toimii niin kuin tahtoo.
Mutta me aina kuuntelemme avoimesti: "Jumala, mitä Sinä sanot?
Mitä teet nyt? Mitä teet tämän ihmisen elämässä?"
Kun saamme ilmestystä ja rukoilemme sen mukaan, -
teemme yhteistyötä Pyhän Hengen kanssa.
Huomaa, että kun profeetta Aabraham rukoilee Jumalan tahdon mukaisesti, -
se toteutui.
Sillä Jumalan tarkoitus on suurempi kuin Abimelekin parantuminen.
Jumalan tarkoitus on liittolupauksensa eteenpäin vieminen.
Ja kaikki Hengen lahjat, joiden näemme tulevan ilmi VT:n aikoina, -
ovat aina kytköksissä Jumalan liittotarkoituksiin.
Ei vain meihin ja tarpeisiimme.
Vaan Jumalaan, joka toteuttaa suurta suunnitelmaansa.
Meille UT:n aikana, voimme sanoa, että kyse on Jumalan valtakunnasta.
Jumala lujittaa ja vakiinnuttaa valtakuntaansa elämässämme.
Jumala laajentaa valtakuntaansa elämämme kautta. Ylittää tarpeemme.
Kyse on Hänen kunniastaan, joka tulee ilmi elämämme kautta.
Kun näin käy, opimme suuret periaatteet, -
mitä on toimia hengellisissä lahjoissa.
Täydellinen riippuvuus Jumalasta.
Jumala varustaa ne, jotka Hän kutsuu.
Me siis riipumme Hänessä, että Hänen voimansa täyttää kutsumuksemme.
Jokainen Hengen esiintulo on armolahja.
Siksi niitä kutsutaan "karismataksi", Hengen armolahjoiksi.
Emme tienaa emmekä ansaitse niitä. Jumala voi käyttää meitä.
Se on linjassa Jumalan suuren tarkoituksen, -
Hänen valtakuntansa ilmentymän, kanssa.
Tässä näemme, miten Jumala hallitsee tätä kaikkea.
Me emme valitse. "Haluan tämän ja tuon."
Jumala antaa sydämen kaipuun.
Mutta Jumala on se, joka päättää, miten Hän toimii.
Siksi sanomme nöyränä: "Jumala, näytä minulle.
Kun näytät, olen valmis tekemään, mitä kutsut minut tekemään."
Suomennos: Marianne Tenetz